10/05/2012 | Administración LocalMunicipal
Mugardos
Imposibilidade de practicar a notificación

Ignorándose o enderezo actual de D. José Luis Planas Basteiro, polo presente notifícaselle, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, a Resolución da Alcaldía núm.219/2012, de data 28.03.2012, que a continuación se transcribe: Sr. Alcalde-Presidente D. Xosé Fernández Barcia Visto o escrito presentado por Manuel Enrique San Bernardino Pecurul (N. R. E.7.153/25.11.2010), no que denuncia a construción dun muro e unha adega que invade unha servidume de paso, e un muro entre colidantes, en Fieiteiras núm.14, referencia catastral: 1219029NJ6111N, promovidas por D. MATTIA IZCUE COTELA, sen a preceptiva licenza municipal de obras. Tendo en conta así mesmo, que existe un informe da policía local de data 20.01.2012, así como informe da arquitecta municipal de data 15.02.2012, do que resulta acreditado que visitado o lugar o día 04.01.2012, compróbase que:  Na parcela de referencia catastral: 1219029NJ6111N, e cualificada polo PXOM como Solo Urbano de Baixa Densidade (SU-BD), na zona que corresponde á traseira da casa situada na rúa Fieiteiras núm.14 (1219030NJ6111N), existe unha adega no límite do camiño de serventío e un muro de bloque a continuación dela, e pechando a liña ata a casa, valado metálico de obra, palés e escombros amoreados enriba. A diferencia do momento da demolición (acta de demolición subsidiaria parcial de data 07.10.2009), esta zona está novamente pechada, se ben con estes elementos.  O expediente de reposición da legalidade anterior (15/06) non tiña en conta o muro na parcela de referencia catastral: 1219029NJ6111N, e que semella separa dous patios entre os números 12 e 14 da rúa Fieiteiras, muro ao que tamén se refire o escrito de Dna. Pilar Martínez López. Está construído en bloque de formigón e presenta dúas partes separadas por un oco de paso, pechado con malla metálica.  Consta informe da policía local de data 20 de xaneiro de 2012 sobre a antigüidade do peche, no que se indican averiguacións ao respecto “mantívose unha conversa cun dos moradores do enderezo citado, José Luis Planas Basteiro, que afirmou que o peche xa estaba feito cando el foi para ese inmoble, que datou en catro ou cinco anos anteriores á data do presente. Engadiu que é coñecedor de que o Conclelo de Mugardos ten fotos e expedientes nos que se reflexa a situación do muro, xa que a citada administración levou a cabo unha demolición doutro muro no mesmo inmoble”. A partir dos datos dispoñibles, non se localizou dito expediente. Vista a proposta de Resolución do concelleiro de urbanismo, industria e medio ambiente, así como o disposto no artigo 210 da Lei 9/2002, do 30 de decembro, de ordenación urbanística e protección do medio rural de Galicia, modificada pola Lei 15/2004, de 29 de decembro, pola presente RESOLVO: PRIMEIRO.- Incoar expediente de protección da legalidade urbanística a D. MATTIA IZCUE COTELA, pola realización sen a preceptiva licenza municipal das obras arriba indicadas (a adega e o muro que dá ao serventío, e o muro entre os patios de Fieiteiras 12 e 14), na parcela sita en Fieiteiras núm.14, referencia catastral: 1219029NJ6111N, dándolle audiencia no expediente para que, no prazo de dez (10) días hábiles contados dende o día seguinte ao da notificación da presente Resolución, formule as alegacións e presente os documentos e xustificantes que estime pertinentes. SEGUNDO.- Notificar a presente Resolución aos interesados no expediente.” Mugardos, 2 de maio de 2012 O ALCALDE, Asdo) XOSÉ FERNÁNDEZ BARCIA